Optická sústava

Optická sústava je súhrn lámavých a odrazových plôch, rozhraní optických prostredí a clôn, ktoré ovplyvňujú prechod svetelných lúčov pri vytváraní obrazu pozorovaného predmetu. Ak sa svetelné lúče za optickou sústavou zbiehajú, vzniká skutočný obraz, ak sa rozbiehajú, vzniká neskutočný (zdanlivý) obraz. Optická sústava je vycentrovaná, ak stredy krivosti plôch všetkých členov optickej sústavy ležia na jednej priamke (optická os). Najjednoduchšia optická sústava je šošovka. Optická sústava je charakterizovaná polohou ohnísk a ohniskovými vzdialenosťami.

Optika